Massakren ved Arvada misjonærskole

Massakren ved Arvada misjonærskole henviser til drapene på to personer i Arvada, Denver, Colorado. Like etter midnatt, natt 10. desember 2007 skjøt og drepte Matthew Murray 26 år gamle Tiffany Johnson og 23 år gamle Philip Crouse ved en misjonærskole i Arvada ved Denver, Colorado. To menn i 20-årsalderen ble skadet.

Alle fire var ansatte ved skolen som tilhører misjonsorganisasjonen Youth with a Mission, i Norge kjent som Ungdom i Oppdrag. Misjonssenteret huser studenter fra hele verden som vil trenes opp til kristne misjonærer.

Samme person stod bak skytingen ved en kirke i Colorado kun timer senere. Gjerningsmannen ble der skutt og drept av sikkerhetsvakter.

Referanser

Massakrer i USA
Hendelser i 2007